Fl-okkażjoni tad-dħul fis-seħħ illum tal-ftehim kummerċjali bejn l-UE u Singapore, l-Kummissarju għall-Kummerċ Cecilia Malmström qalet: “Il-ftehim kummerċjali bejn l-UE u Singapore - effettiv mil-lum - se jagħti spinta lill-kummerċ, u jkun ta' benefiċċju għall-kumpaniji, il-bdiewa, il-ħaddiema u l-konsumaturi fuq iż-żewġ naħat. Se jipprovdi wkoll aċċess għar-reġjun tal-Asja tax-Xlokk li qed jikber b'rata mgħaġġla. Fi żmien meta qed jintefa' dubju fuq il-prinċipji fundamentali tal-kummerċ globali miftuħ u bbażat fuq ir-regoli, għandna bżonn ftehimiet bħal dan aktar minn qatt qabel. Il-Ftehim bejn l-UE u Singapore huwa s-16-il ftehim kummerċjali li daħħalna fis-seħħ mill-2014 'hawn. Issa għandna l-akbar netwerk kummerċjali fid-dinja, inklużi 42 ftehim kummerċjali ma' 73 sieħeb.” Bid-dħul fis-seħħ tal-ftehim, Singapore issa se: Singapore huwa bil-bosta l-akbar sieħeb kummerċjali tal-UE fir-reġjun tax-Xlokk tal-Asja, b'kummerċ bilaterali totali f'merkanzija li jammonta għal EUR 53 biljun u EUR 51 biljun ieħor ta' kummerċ f'servizzi. Hemm aktar minn 10,000 kumpanija tal-UE stabbiliti f'Singapore u li jużawh bħala fulkru għar-reġjun kollu tal-Paċifiku. Il-pajjiż huwa wkoll l-iprem post għall- investiment Ewropew fl-Asja, bi tkabbir rapidu fl-investiment bejn l-UE u Singapore f'dawn l-aħħar snin: l-istokks ta' investiment bilaterali kkombinati laħqu EUR 344 biljun fl-2017. Għal Aktar Informazzjoni MEMO: L-elementi ewlenin tal-ftehimiet kummerċjali u ta' investiment bejn l-UE u Singapore Skedi informattivi tematiċi Mappa tal-kumpaniji tal-UE li għandhom kummerċ ma' Singapore Impatt tal-ftehim għal kull Stat Membru: l-Awstrija, il-Belġju, il-Bulgarija, il-Kroazja, Ċipru, iċ-Ċekja, id-Danimarka, l-Estonja, il-Finlandja, Franza, il-Ġermanja, il-Greċja, l-Ungerija, l-Irlanda, l-Italja, il-Latvja, il-Litwanja, il-Lussemburgu, Malta, in-Netherlands, il-Polonja, il-Portugall, ir-Rumanija, is-Slovakkja, is-Slovenja, Spanja, l-Iżvezja, ir-Renju Unit L-istejjer tal-esportaturi Testi tal-ftehimiet kummerċjali u ta' investiment Aktar riżorsi dwar il-ftehimiet bejn l-UE u Singapore Sit web tad-Delegazzjoni tal-UE għal Singapore Relazzjonijiet bejn l-UE u l-ASEAN